สมเกียรติ
โดย...แบงก์กลิ้ง
24 ก.ย. 2558

โดย...แบงก์กลิ้ง
5 ปีในตำแหน่งผู้ว่าการธนาคารแห่งประเทศไทย ซึ่งเป็นตำแหน่งอันทรงเกียรติสูงสุดในชีวิตงานของ ประสาร ไตรรัตน์วรกุล
มีน้อยคนจะรู้ว่าอาจารย์ประสารเก็บอะไรไว้ในหอเกียรติยศที่รวบรวมภาพและของที่ระลึกจากผู้ว่าฯ ธปท.คนก่อนๆ อันเป็นส่วนหนึ่งของพิพิธภัณฑ์ธนาคารแห่งประเทศไทย
ส่วนจัดแสดงของผู้ว่าฯ ประสาร คือ ภาพถ่ายเมื่อครั้งเข้าเฝ้าฯ พระบาทสมเด็จพระเจ้าอยู่หัว ในฐานะนักเรียนทุนอานันทมหิดล ตอนนั้นยังเป็นชายหนุ่มผมเกรียน เพราะเพิ่งสึกจากบวชพระได้ไม่นาน นอกจากนี้ยังรวบรวมเข็มกลัดจากงานประชุมนานาชาติที่สำคัญต่างๆ มาจัดแสดงในหอนี้ด้วย
ผู้ว่าฯ ประสาร ตั้งใจว่าจะนำของสะสมที่ประทับใจมาเก็บที่นี่เพิ่มอีกแม้จะหมดวาระในตำแหน่งไปแล้วก็ตาม
เมื่อวานนี้ทางแบงก์ชาติได้จัดงานเลี้ยงอำลาให้กับผู้ว่าฯ ประสาร ด้วยบรรยากาศที่อบอุ่นอย่างสมเกียรติ